భోపాల్: ఎన్నికల్లో గెలిచిన నాయకులు ఈ విజయానికి తమ సత్తానే కారణమంటారు. వారికి ఓటమి ఎదురైనపుడు పబ్లిక్కి చెప్పేందుకు సవాలక్ష కారణాలు వెతుకుతారు. చివరికి నమ్మశక్యంకాని కారణాన్ని చూపించి ప్రజలను బురిడీ కొట్టిస్తుంటారు. మధ్యప్రదేశ్లో గత 14 సంవత్సరాలుగా కాంగ్రెస్ గెలవకపోవడానికి కాంగ్రెస్ నేతలు కొత్త కారణం కనుక్కున్నారు. భోపాల్లోని కాంగ్రెస్ కార్యాలయమైన ఇందిరాభవన్లో వాస్తు దోషం ఉన్నందువల్లే తమకు చెడు ఫలితాలు ఎదురవుతున్నాయని పార్టీ వర్గాలు చెబుతున్నాయి. ఇందిరా భవన్లో టాయిలెట్లు అస్తవ్యస్తంగా ఉన్నాయని, అవి తూర్పు ముఖంగా ఉండకూడదని పండితులు చెబుతున్నారన్నారు. ఈ టాయిలెట్ల కారణంగా ఓడిపోతున్నామని వారు పేర్కొన్నారు. వచ్చే ఎన్నికల్లో ప్రజల మద్దతులో బీజేపీని ఓడిస్తామన్నారు. కాంగ్రెస్ చెబుతున్న వాస్తు దోష వివరణ హాస్యాస్పందంగా ఉందని బీజేపీ విమర్శించింది.
bhopal: ennikallo gelichina naayakulu ee vijayaaniki tama sattaane kaaranamantaaru. vaariki otami edurainapudu pablikki cheppenduku savalaksha kaaranaalu vetukutaaru. chivariki nammasakyankaani kaaranaanni chuupinchi prajalanu buridy kottistuntaaru. madhyapradeshlo gatha 14 samvatsaraalugaa congress gelavakapovadaaniki congress nethalu kotta kaaranam kanukkunnaru. bhopalloni congress kaaryaalayamaina indiraabhavanlo vaastu dosham unnanduvalle tamaku chedu phalitaalu eduravutunnaayani party vargaalu chebutunnaayi. indira bhavanlo toiletlu astavyastamgaa unnaayani, avi thoorpu mukhangaa undakudadani panditulu chebutunnarannaru. ee toiletla kaaranamgaa odipotunnamani vaaru perkonnaru. vache ennikallo prajala maddatulo beejeepeeni odistaamannaaru. congress chebutunna vaastu dosha vivarana haasyaaspandamgaa undani bgfa vimarsinchindi.